Wi Ha-joon. Wi Ha-joon (koreyscha: 위하준; tugʻilgan paytidagi ismi Wi Hyun-yi (koreyscha: 위현이); 1991-yil 5-avgustda tavallud topgan) - Janubiy Koreyalik aktyor va model. U "Gonjiam: Haunted Asylum" (2018), "Shark: The Beginning" (2021) va "Midnight" (2021) filmlari, shuningdek, "Something in the Rain" (2018), "Romance Is a Bonus Book" (2019), "18 Again" (2020) teleseriallaridagi rollari bilan tanilgan. "Squid Game" (2021) serialidagi roli orqali Wi xalqaro shuhrat qozongan. Yoshligi va taʼlimi. Wi Ha-joon 1991-yilning 5-avgustida Janubiy Koreyaning Janubiy Jeolla provinsiyasining Soando orolida dunyoga kelgan va oilasining abalon mollyuska fermasida ulgʻaygan. Wi Ha-joon Sungkyul universitetida teatr va kino yo‘nalishida tahsil olgan. Faoliyati. Wi Ha-joon oʻzining aktyorlik debyutini 2012-yilda, "Peace in Them" qisqa metrajli filmida bosh rolni ijro etish orqali qilgan. U 2018-yilda "With Cofee" veb-seriasida Lee Ha-min obrazida rol ijro etgan. 2021-yil sentyabr oyidan boshlab u MSTeam Entertainment kompaniyasi bilan shartnoma imzolagan. Wi Ha-joon 2021-yilda Janubiy Koreyaning mashhur "Squid Game" teleserialidagi Hwang Jun-ho obrazi bilan mashhur boʻlgan. 2018-yilda „Eng yahshi aktyor“ sifatida Blue Dragon Film Awards, Chunsa Film Art Awards, Grand Bell Awards mukofotini, 2019-yilda „Eng yahshi televideniye aktyori“ sifatida Baeksang Arts Awards mukofotini va boshqa koʻplab nufuzli mukofotlar sovrindori boʻlgan. Elchilik. Soan-myeonning jamoatchilik bilan aloqalar elchisi (2022)